《建茶呈使君学士》
宋代·李虚己

石乳标奇品，琼英碾细文。
试将梁苍雪，煎勋建溪云。
清味通宵在，馀香隔坐闻。
遥思摘山月，龙焙未春分。

作者简介：宋建州建安人，字公受。太宗太平兴国二年进士。累官殿中丞，出知遂州，以能称。真宗称其儒雅循谨，特擢右谏议大夫。历权御史中丞、给事中，知河中府、洪州。迁工部侍郎、知池州，分司南京。喜为诗，与曾致尧、晏殊唱和，精于格律。卒年六十九。有《雅正集》。